
LA MOVADO ANKAŬ VIGLE PULSAS EN CAMPINA GRANLE 


"antaŭ tri jaroj, ni komencis instrui Esperanton en nia urbo. Pasintjare, ni fondis "KUNIGI- 
LO ESPERANTO-KLUBO"-n. Kaj, nun, ni havas proksimume 20 gesamideanojn laborantajn por la disvas- 
tigo de Esperanto". 


Tiel, komenciĝas entuziasma letero de S-anino Maria do Socorro Paz, el Campina Grande, Paraf 
ba. 


Krome, ŝi ankaŭ informas ke la klubanoj regule vizitas aliajn ne-esperantistajn grupojn aŭ 
klubojn,prelegante pri la internacia lingvo. 


Cetere, la agado de KUNIGILO ESPERANTO-KLUBO (Caixa Postal 277, Campina Grande, Paraiba) ne 
haltis tie. La 7-an de septembro, 55 gelernantoj, organizitaj de la Klubo kaj portantaj afiŝojn 
kun portugallingvaj tekstoj pri la lingva problemo kaj pri esperanto, paradis sur la ĉefaj stra- 
toj de Campina Grande. 

Fine, menciinda estas la laboro de la esperanta pioniro en tiu urbo,S-ano Afonso Camboim,kiu 
aperigis ampleksajn raportojn pri Esperanto en la gazetoj "A niao" de Joao Pessoa (la 26-an de 
aŭgusto) kaj "Revista Tudo" de Campina Grande (la 30-an de septembro) kaj ankaŭ sukcese prelegis 
pri la temo "Projetos de Lingua Internacional e o Esperanto" en la "VII Congresso Brasileiro de 
Teoria e Crítica Literárias". 

Jen instigaj kaj sekvendaj ekzemploj! Gratulojn al niaj samideanoj de Paraíba! 





NOVAĴOJ PRI BEL 


PASTRO PEDRO H.URBAITIS VIZITIS NIN - La 4-an de okt. vizitis nin Pastro Urbaitis kiu estas 
la direktoro de "Brazila Katolika Esperanto-Bulteno". Interalie, infomis nin pri la elek~o, 
en Campinas, okaze de la XX Brazila E-Kongreso, de la unua estraro de Brazila Esperantista RK to- 
lika Organizo: Euclides Cameiro da Silva (Prezidanto), Yolanda Evangelista Silveira (Vic-Prezi 
danto), Angela Rodrigues (Kasisto) kaj Eluizio B. Rodrigues (Sekretario). Pastro Urbaitis invitas 


al ĉiuj brazilaj katolikaj esperantistoj aliĝi al B.E.K.O (Caixa Postal, 234, 18.100-SOROCABA,SP) . 


DECIDOJ LE LA ĜENERALA KUNSIDO IE BEL - Ckazinta la 20-an de oktcbro, kun la ĉeesto de Ĉirkaŭ 
25 personoj, la Generala Kunsido de BEL prenis la jenajn decidojn: a) aprobo de la Financa Rapor- 
to rilate al 1983; b) aprobo de la Buĝeto por 1985; c) elekto de S-ano Mario Ritter Nunes kiel 
kunordiganto de Komitato kiu prizorgos la Programon de la Ligo por la Jubilea Jaro. 


DONACOJ AL BEL, EN OKTOBRO - Jorge Monteiro O. da Silva: Cr$ 25.000; Ely Figueira (RJ): Cr$ 
2.000; Ramiro Oliveira (SP): Cr$ 360; Fernando Marinho(RJ): Cr$ 360; Alceblades G.Lopes (RJ):Cr$ 
1.000. 


LIVERITAS DIPLOMOJ, EN OKTOBRO - Baza Kurso: 04; Progresiga: 01. 
ALIĜOJ/ABONOJ, EN OKTOBRO: El Popola Ĉinio: 02. 


ELDONITAJ DOKUMENTOJ, EN OKTOBRO: 65 enspeznotoj; 07 rembursaj enspeznotoj; 08 fakturoj kaj 
46 leteroj. 


BEL/MEMBRARO/Stato je la 31-a de oktobro: 


Ms Ml M2 DM B-M Entute 
&is 30/09/84 269 143 23 32 04 471 
En cktobro „LS. 3 a! - - 18 

284 146 24 "32 04 489 
Ĝis 31/12/83 288 135 23 30 02 478 


MALLONGE PRI LA BRAZILA MOVADO MALLONGE PRI LA BRAZILA MOVADO MALLONGE PRI LA BRAZILA MOVADO MAL 


DATREVENO DE ZAMENHOF, EN RIO DE JANEIRO - La 16-an de Decembro, Esperanta Grupo I.G. Braga, 
kun la apogo de BEL kaj KKE, ckazigos kunfratiĝan tagmanĝon ĉe la bieno "Esperanto" (Estrada Guan- 
du do Sena). Pliajn detalojn pri tiu evento ĉe KKE (tel.: 220.7486) aŭ en la sidejo de E-Grupo I. 
G.Braga (Rua Silva Cardoso, 673, Bangu). 


PER BICIKIO TRA BRAZILO - S-ano Alexandre Miguel Carneiro (Rua Mancel Barreto, 98 apte 202, 
Graca, SALVADOR, Bahia) decidis entrepreni biciklan vojaĝon tra Brazilo kun la celo disvastigi es- 
peranton. Tial, li petas al ĉiuj kiuj povas iamaniere helpi lin en tiu entrepreno kontakti lin per 
letere. 


ESPERANTO EN "DIARIO POPULAR" DE PELOTAS - Per letero de la 7-a de oktobro, Esperantista So- 
cieto de Pelotas infomis nin ke danke al iniciato de S-ro Newton Peter (Jomal Diário Pooular, 
Rua 15 de Novembro, 718, 96.100-PELOTAS, RS) estis enkondukita en tiu gazeto semajna rubriko pri 
E-o. Pro tio, la Societo petas ke oni sendu gratulleteron aŭ telegramon al S-ro Peter. Cetere, la 
29-an de septembro, estis enpostenigita la nova estraro de tiu Societo, sub la prezidanteco de 
S-ano Paulo Domingos Caruso. 


NAŬDEK PERSONOJ LERNAS E-ON EN PORIO ALEGRE - Laŭ informo aperinta en "Boletim do DESSEAK, 
sep/84" (Departamento de Esperanto da Sociedade Espirita "Allan Kardec", Rua Andrade Neves, 60, 
90.000-PORTO ALEGRE, RS), 90 personoj enskribiĝis en la nova baza kurso organizita de DESSEAK. La 
lecionoj okazas ĉiusabate, sub la gvidado de S-ano Cesar D. Soares. Nuntempe, funkcias tie kvar 
bazaj kaj unu perfektiga kursoj, krom ankaŭ "konversacia renkontiĝo" ĉiusabate, je la 16h15m. 


EN SALINOPOLIS (PA), LA I-a KULTURA ESPERANTO-FERIEJO - Sub la aŭspicio de KEZ okazos, de la 
2-a ĝis la 4-a ĉe novembro/84, la Mua Kultura E-Feriejo. Sub la devizo "Feriu matene, studu ves- 
pere kaj artu nckte", la E-Feriejo elektis kiel ĉeftemon "La Esperanta Movado en Para - Kiel an- 
taŭenigi?" 

MULTFLANKA LABORO POR ESPERANTO, EN SÃO PAULO - Laŭ "Boletim Informativo da Associagŝo Pau- 
lista de E-o, julio/sep/84", okazas nuntempe diversflanka laboro por E-o en la ĉefurbo de la ŝta- 
to. En la sidejo de APE, funkcias, nuntempe, kvin kursoj: 2 bazaj, l supera kaj 2 pedagogiaj. Ĉe 
du spiritistaj societoj ("Tres de Outubro" kaj "Casa do Caminho"), sub la aŭspicio de APE, okazas 
tri bazaj kursoj. En la kultura kampo, la agado de APE ankaŭ estas tre aktiva: Ciusabate, je la 
17-a horo, okazas konversaciaj rondoj. Kaj, en la lasta sabato de ĉiu monato, la tradicia kultur- 
kunveno, kun prelegoj kaj debatoj. Fine, ĵus aperis, plena je interesaj artikoloj, nova numero 
(julio-sep/84) de "La Lampiro", trimonata organo de APE. . 

ESPERANTO QE BANCO DO BRASIL - La 26-an de cktobro, S-anoj Jorge das Neves kaj Ruy Albuquer- 
que prelegis al ĉirkaŭ 20 personoj pri E-o Gde AABB-Rio (Associação dos Funcionários do Banco do 
Brasil). : 

"VALDOMIRO LORENZ" LANĈIS NOVAN LIBRON - Laŭ informo en "Komunikoj, ne 35, 30/9/84, aperis, 
antaŭ nelonge, nova titolo ce Societo Spiritista F.V.Lorenz: temas pri la verko "La Vojo al Feli- 
ĉo" de la brazila filozofo Huberto Rohden. 


